
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 871 


7 Οκτωβρίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση χρήσης γης του οικοδομικού τετραγώ¬ 
νου 64 του ρυμοτομικού σχεδίου της κοινότητας 


Πεντέλης (Ν. Αττικής). 1 

ΑΠΟΦΑΣΕΙΣ 

Συμπλήρωση και τροποποίηση της απόφασης 
Ε15535/6095/3.5.68 ως προς τον καθορισμό των α¬ 
φαλών ζωνών και των προϋποθέσεων δόμησης σε 
αυτές στον οικισμό Κλήμα της νήσου Σκοπέλου.... 2 
Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμη¬ 
σης αυτού. 3 

Παρέκκλιση ως προς το ύψος για την ανέγερση κλει¬ 
στού Γυμναστηρίου στο Δ.Δ. Λεχαίου του Δήμου 
Άσσο υ - Λεχαίο υ. 4 


ΔΙΑΤΑΓΜΑΤΑ 

Αριθ. 15308 (1) 

Τροποποίηση χρήσης γης του οικοδομικού τετραγώνου 
64 του ρυμοτομικού σχεδίου της κοινότητας Πεντέλης 
(Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 161 (παρ. 1) του από 
14.7.1999 π. δ/τος «Κώδικας Βασικής πολεοδομικής νο¬ 
μοθεσίας» (Δ' 580). 

2. Τις διατάξεις του άρθρου 99 (παρ. 3) του Ν. 1892/1990 
"Για τον εκσυγχρονισμό και την ανάπτυξη και άλλες διατά¬ 
ξεις" (ΑΊ01), όπως αντικαταστάθηκε με την παρ. 2 του άρ¬ 
θρου 7 του Ν.2052/1992 «Μέτρα για την αντιμετώπιση του 
νέφους και πολεοδομικές ρυθμίσεις» (Α' 94). 

3. Τις διατάξεις της παρ. 4.2 (εδ.δ) χερ. Ατού άρθρου 29 
του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 


4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (ΑΊ 54) και τροπο¬ 
ποιήθηκε με την παρ. 2α του άρθρου 1 του Ν.2469/1997 
(Α'38). 

5. Την Υ6/31.10.01 απόφαση Πρωθυπουργού και Υ¬ 
πουργού Περιβάλλοντος Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος Χωροταξίας και Δημοσίων Έργων» 
(ΒΊ484). 

6. Τις 217 και 289 αποφάσεις του δημοτικού συμβουλί¬ 
ου της κοινότητας Πεντέλης. 

7. Την 182/2001 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις του πα¬ 
ρόντος διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

9. Την 269/2002 γνωμοδότηση του Συμβουλίου της Επι¬ 
κράτειας με πρόταση της Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Στο οικοδομικό τετράγωνο 64 της κοινότητας Πεντέλης 
(Ν. Αττικής) καθορίζεται η χρήση τοπικού κέντρου γειτο¬ 
νιάς όπως προσδιορίζεται από το άρθρο 4 του από 
23.2.87 π.δ/τος(ΔΊ 66). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υφυπουργό ΠεριβάλλοντοςΧωροταξίας και Δημο¬ 
σίων Έργων ανθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Σεπτεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 61009/832 (2) 

Συμπλήρωση και τροποποίηση της απόφασης Ε15535/ 
6095/3.5.68 ως προς τον καθορισμό των ασφαλών ζω¬ 
νών και των προϋποθέσεων δόμησης σε αυτές στον οι¬ 
κισμό Κλήμα της νήσου Σκοπέλου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπ’ όψη: 

1. Τις διατάξεις του άρθρου 29 Α του Ν. 1558/85 "Κυ¬ 
βέρνηση και κυβερνητικά όργανα" (Α' 137) που προστέ¬ 
θηκε με το άρθρο 27 του Νόμου 2081/1992 (Α 154) και 
τροποποιήθηκε με την παράγραφο 2 ατού άρθρου 1 του 
Ν.2469/1997 (Α'38). 

2. Την απόφαση υπ’ αριθμ. Υ 6 / 31.10.01 με την οποία 
μεταβιβάστηκαν αρμοδιότητες από τον Πρωθυπουργό 
και τον Υπουργό ΠΕ.ΧΩ.ΔΕ. στην Υφυπουργό. 

3. Τις διατάξεις: 

α. του άρθρου 16. του Ν.4467/65 

β. του άρθρου 3. του Α.Ν. 64/67 

γ. το Β.Δ. 460/ 65 όπως τροποποιήθηκε και συμπληρώ¬ 
θηκε μετά Β.Δ. 374/66, 392/66, 953/66, 323/67, 315/68. 

δ. του Ν.Δ. 1138/72. 

4. Την κοινή Υπουργική Απόφαση Ε15535/6095/ 
3.5.1968 "Εφαρμογή προγράμματος στεγαστικής αποκα¬ 
τάστασης οικογενειών πληγεισών εκ κατολισθήσεων και 
σεισμώντων οικισμών Κλήματος και χωρίου Αλονήσου Β. 
Σποράδων". 

5. Τις διατάξεις του από 6.12.82 (ΦΕΚ 588Δ/82) "Καθο¬ 
ρισμός όρων και περιορισμών δόμησης οικισμών της χώ¬ 
ρας". 

6. Το υπ’ αρ. 37004/28.2.95 έγγραφο της πρώην Κοινό¬ 
τητας Νέου Κλήματος Σκοπέλου. 

7. Το πόρισμα της γεωτεχνικής έκθεσης Τ. 1972 (Δεκέμ¬ 
βριος 1997) του ΙΓΜΕ. 

8. Την γνωμοδότηση του Συντονιστικού Συμβουλίου 
Στέγασης του Υπουργείου Υγείας - Πρόνοιας (Συνεδρία 
135/15.3.2001), σύμφωνα με την οποία έγινε δεκτή η ει¬ 
σήγηση της Διεύθυνσης Οικιστικής Πολιτικής και Κατοι¬ 
κίας του ΥΠΕΧΩΔΕ. 

9. Την γνωμοδότηση υπ’ αρ. 745/2001 του Ν.Σ.Κ. (Συνε¬ 
δρίαση της 19 ης Δεκεμβρίου 2001) η οποία έγινε δεκτή α¬ 
πό την Υπουργό ΠΕ.ΧΩ.ΔΕ. 

10. Την 3418/02 (ΦΕΚ 861Α' 9.7.2002), κοινή Απόφαση 
περί ανάθεσης αρμοδιοτήτων στους Υφυπουργούς Υγεί¬ 
ας και Πρόνοιας, αποφασίζουμε: 

1. Την συμπλήρωση και τροποποίηση της υπ’ αριθ. 
Ε15535/6095/3.5.68 Διϋπουργικής απόφασης για τον οι¬ 
κισμό Κλήμα της Νήσου Σκοπέλου. 

2. Τον καθορισμό ζωνών αστυγεωλογικής καταλληλό¬ 
τητας στον παραπάνω οικισμό σύμφωνα με την έκθεση 
ΤΙ972/1997 του ΙΓΜΕ οι οποίες απεικονίζονται σε χάρτη 
της ΓΥΣ κλ. 1/5.000 θεωρημένα από τον Προϊστάμενο της 
Δ/νσης Τοπογραφικών Εφαρμογών με την 61009 πράξη 
του. 

3. Την επιβολή των εξής περιορισμών δόμησης ανά ζώνη: 

Ζώνη Α 

Επιτρέπεται η ανέγερση νέων οικοδομών, η επισκευή 


παλαιών κτιρίων και οι προσθήκες κατ’ επέκταση και καθ’ 
ύψος, σύμφωνα με τις ισχύουσες πολεοδομικές διατά¬ 
ξεις, τον ισχύοντα Αντισεισμικό Κανονισμό και τον Κανο¬ 
νισμό Ωπλισμένου Σκυροδέματος. 

Ζώνη Β 

Επιτρέπεται η επισκευή υφισταμένων κτιρίων, χωρίς εκ¬ 
σκαφές (εκτός από εκείνες που είναι απαραίτητες για την 
ενίσχυση του φέροντα οργανισμού του κτιρίου) και δια¬ 
τάραξη των εδαφικών συνθηκών, σύμφωνα με τις ισχύου- 
σες διατάξεις, και χωρίς επαύξηση των φορτίων του κτι¬ 
ρίου. Η οικοδόμηση νέων κτιρίων και οι προσθήκες επι¬ 
τρέπονται με την προϋπόθεση της απομάκρυνσης των 
χαλαρών υλικών του μανδύα αποσάρθρωσης, θεμελίω- 
σης σε υγιές υπόβαθρο και αντιστήριξης των δημιουρ- 
γούμενων πρανών. Σε περίπτωση που το πάχος των χα¬ 
λαρών υλικών του μανδύα αποσάρθρωσης είναι μεγαλύ¬ 
τερο από 1,50 μ. δεν επιτρέπεται η οικοδόμηση νέων 
κτιρίων. Τα νέα κτίρια θα πρέπει να είναι χωρίς υπόγειο. 

Για τη ζώνη αυτή στην οποία ανήκει και ο κυρίως οικι¬ 
σμός απαιτείται η λήψη ορισμένων προληπτικών μέτρων 
για τα δίκτυα υποδομής που θα συμβάλουν στην βελτίω¬ 
ση των εδαφολογικών συνθηκών: 

Α) Διευθέτηση της ροής των νερών (συλλογή με εγκι- 
βωτισμένα αυλάκια). 

Β) Προστασία των ρεμμάτων από διάβρωση με κατα¬ 
σκευή δασοτεχνικών φραγμάτων ή με εγκιβωτισμό της 
κοίτης. 

Γ) Κατασκευή κεντρικού αποχετευτικού δικτύου. 

Ζώνη Γ 

Επιτρέπεται μόνο η επισκευή υπαρχόντων κτιρίων, χω¬ 
ρίς εκσκαφές (εκτός από εκείνες που είναι απαραίτητες 
για την ενίσχυση του φέροντα οργανισμού του κτιρίου) 
και διατάραξη των εδαφικών συνθηκών και χωρίς επαύ¬ 
ξηση των φορτίων των κτιρίων υπό την προϋπόθεση της 
εκτέλεσης των πιο κάτω δημοτικών ή δημοσίων έργων 
προστασίας: 

Α) Διευθέτηση της ροής των νερών (συλλογή με εγκι- 
βωτισμένα αυλάκια). 

Β) Προστασία των ρεμμάτων από διάβρωση με κατα¬ 
σκευή δασοτεχνικών φραγμάτων ή με εγκιβωτισμό της 
κοίτης. 

Γ) Κατασκευή κεντρικού αποχετευτικού δικτύου. 

4. Γ ια τις περιπτώσεις οικοπέδων που βρίσκονται μέσα 
στις παραπάνω ζώνες και σε απόσταση μέχρι 30 μέτρων 
από το όριο αυτών, για την έκδοση οποιοσδήποτε οικο¬ 
δομικής άδειας, θα πρέπει να υποβάλλεται στην αρμόδια 
Υπηρεσία τοπογραφικό διάγραμμα κλίμακας 1:500, στο 
οποίο θα απεικονίζεται η ακριβής θέση του οικοπέδου σε 
σχέση με το όριο της ζώνης, προκειμένου να καθορίζο¬ 
νται από την αρμόδια Υπηρεσία οι όροι που ισχύουν σε κά¬ 
θε περίπτωση. 

5. Οι νέες οικοδομές θα πρέπει να είναι μέχρι δύο ορό¬ 
φους, (ύψος 8,00μ. μαζί με την στέγη για τη ζώνη Β' και 
8,50 μ. για τη ζώνη Α', εφόσον κατασκευάζεται υπόγειο). 

- Δεν επιτρέπεται η δόμηση σε απότομα πρανή (κλίση 
μεγαλύτερη από την επιτρεπόμενη στον Γ.Ο.Κ.). 

- Σε περίπτωση οικοπέδων με κλίση, η οικοδομή, σε κα¬ 
νένα σημείο του οικοπέδου δεν θα μπορεί να υπερβαίνει 
το μέγιστο επιτρεπόμενο ύψος της ζώνης, συμπεριλαμ- 
βανομένης και της στέγης και η εκσκαφή δεν επιτρέπεται 
να υπερβαίνει το 1,50 μέτρο. Η στήριξη των πρανών πρέ¬ 
πει να γίνεται με κατασκευή πέτρινων τοίχων. 

- Η θεμελίωση πρέπει να γίνεται σε σταθερό υπόβαθρο. 

- Δεν επιτρέπεται η κατασκευή κτιρίων επί υποστυλω¬ 
μάτων (ρίΐοίίε). 

- Για κτίρια ειδικών χρήσεων (νοσοκομεία, ξενοδοχεία, 
δημόσια κτίρια) και για κτίρια μεγαλύτερα των 2000 κυβ. 
μέτρων, επιβάλλεται γεωτεχνική μελέτη του οικοπέδου 
και διάσπαση του όγκου του κτιρίου σε μικρότερους. 

Σε όλες τις περιπτώσεις οικοδομικών αδειών επιβάλλε¬ 
ται η αυστηρή τήρηση του Αντισεισμικού Κανονισμού 
(Ε.Α.Κ. 2000) και του Νέου Κανονισμού Οπλισμένου Σκυ¬ 
ροδέματος. (Ε.Κ.Ω.Σ. 2000). 

Εντός των παραπάνω καθοριζομένων ζωνών, ισχύουν οι 
δεσμεύσεις των παραγράφων 2Α, α), β), γ), δ) και 2Β, γ) 
του άρθρου 84του Π.Δ. 14.7.99 (ΦΕΚ580Δ/27.7.99). Επι¬ 
πλέον τα κτίρια πρέπει να απέχουν τουλάχιστον 15 μέτρα 


από τον άξονα της οδού Σκοπέλου - Γλώσσας. 

6. Για την δόμηση στον οικισμό που αφορά η παρούσα 
απόφαση κατά τα λοιπά έχουν εφαρμογή οι γενικές και ει¬ 
δικές πολεοδομικές διατάξεις που ισχύουν στην περιοχή. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 13 Σεπτεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

Ν. ΧΡΙΣΤΟΔΟΥΛΑΚΗΣ Ρ. ΖΗΣΗ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ. ΘΑΝΟΣ 

Αριθ. 16110 (3) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου Αθηνών και καθο¬ 
ρισμός ειδικών όρων και περιορισμών δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τοςτης από 14.7.1999 - Δ’ 580), όπως 
αντικαταστάθηκε με την παρ. 2 του άρθρου 3 του 
Ν. 2831/2000 "Τροποποίηση των διατάξεων του 
Ν.1577/1985 "Γενικός Οικοδομικός Κανονισμός" και άλ¬ 
λες πολεοδομικές διατάξεις" (Α’ 140). 

2. Τις διατάξεις του άρθρου 29Α του Ν.1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και τροπο¬ 
ποιήθηκε με την παραγρ. 2α του άρθρου 1 του 
Ν.2469/1997 (Α’ 38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων" (Β’ 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων" (Α’ 9). 

5. Την από 20.12.2001 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το υπ’ αριθμ. 27469/9484/20.12.2001 έγγραφο της 
Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών και το γεγονός ότι παρήλθε άπρα¬ 
κτη η προθεσμία που προβλέπεται από τις διατάξεις του 
άρθρου 4 (παρ. 2) του Ν. 1577/1985 (Α’ 210), όπως αυτό 
ισχύει, χωρίς να περιέλθουν στην ως άνω Διεύθυνση τυ¬ 
χόν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών, επί των οδών 
Μιχ. Βόδα και Περγάμου 22, φερόμενο ως ιδιοκτησία Όλ¬ 
γας Σακκέτα, όπως φαίνεται με μαύρη διαγράμμιση στο 
σχετικό πρωτότυπο τοπογραφικό διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 


θυνσης Τοπογραφικών Εφαρμογών με την αριθμ. 16110/ 
2002 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο, κα¬ 
θώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα που αλλοιώνουν 
το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την αρμόδια Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή καλλιτεχνικών και διακοσμητι- 
κών στοιχείων του, όσο και του κτιρίου συνολικά, πλην 
των προσκτισμάτων ή των στοιχείων του κτιρίου για τα ο¬ 
ποία η Ε.Π.Α.Ε. έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται η τοποθέτηση επιγραφών μικρών διαστά- 
σεωνπου πληροφορούν γιατην χρήση τωνχώρωντου κτι¬ 
ρίου. 

6. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία, με γνώμη της 
Ε.Π.Α.Ε., στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων, για ειδικές 
ρυθμίσεις, σύμφωνα με τις διατάξεις του άρθρου 4 (παρ. 
2) του Ν. 1577/1985 (Α’ 210) ως αυτό ισχύει, εφόσον δεν 
παραβλάπτεται το διατηρητέο κτίριο και ο χώρος που το 
περιβάλλει. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 2503 (4) 

Παρέκκλιση ως προς το ύψος για την ανέγερση κλειστού 
Γυμναστηρίου στο Δ.Δ. Λεχαίου του Δήμου Άσσου - 
Λεχαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...». 

2. Τον Ν. 2647/22.10.98 (Φ.Ε.Κ. 237 Α). 

3. Την 75724/1151/30.12.83 Υ.Α. (Φ.Ε.Κ. 767Β) όπως 
τροποποιήθηκε με την 81960/2578/89 Υ.Α. (Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ. 140Α) «Τροποποίη¬ 
ση των διατάξεων του Ν1577/85 και άλλες πολεοδομικές 
διατάξεις». 

5. Τις 2489/ΠΕ/25.1.00, 547/7.3.01, 3682/ 21.12.01 & 
1616/6.6.02 αποφάσεις Γ.Γ. Περιφέρειας Πελοποννήσου 
για συγκρότηση Περιφερειακού Σ.Χ.Ο.Π. στη Δ/νση 
ΠΕ.ΧΩ. Πελοποννήσου. 

6. Τις διατάξεις του ΠΔ/24.4.85 (ΦΕΚ 181/Δ/3.5.85) «πε¬ 
ρί καθορισμού ορίων οικισμών της χώρας μέχρι 2.000 κα¬ 
τοίκους, κατηγορίες αυτών και καθορισμός όρων και πε¬ 
ριορισμών δόμησής των». 

7. Το ΠΔ/2.3.81 (ΦΕΚ 138/Δ/13.3.81). 

8. Την 62/02 απόφαση του Δημοτικού Συμβουλίου του 
Δήμου Άσσου - Λεχαίου ως και τις σχετικές δημοσιοποιή¬ 
σεις. 

9. Την 3629/16.7.02 βεβαίωση του Δήμου Άσσου - Λε¬ 
χαίου ότι ουδεμία ένσταση υποβλήθηκε κατά της προη¬ 
γούμενης υπ’ αριθμ. 62/02 απόφασης. 


10. Τα 923/8.2.02 και 924/8.2.02 συμβόλαια αγοραπω¬ 
λησίας. 

11. Την υποβληθείσα τεχνική έκθεση. 

12. Την υπ’ αριθμ. ΤΎ-Δα/Φ310/501/2160/5.9.02 γνωμο¬ 
δότηση για την παρέκκλιση των όρων δόμησης από την 
Γ ενική Γ ραμματεία Αθλητισμού. 

13. Το Πρακτικό 7/18.7.02 θέμα 12° του Περιφερειακού 
Σ.Χ.Ο.Π., αποφασίζουμε: 

Εγκρίνουμε στο γήπεδο, που απεικονίζεται στο συνημ¬ 
μένο στην παρούσα διάγραμμα κάλυψης, θεωρημένο από 
την Γ.Γ.Α., που βρίσκεται εντός των ορίων του οικισμού 
του Δ.Δ. Λεχαίου προυφιστάμενου του 23, εμβαδού 
3.702,08τ.μ., ιδιοκτησίας του Δήμου Άσσου - Λεχαίου, πα¬ 
ρέκκλιση ως προς το ύψος από 7,50 μ. + 1,50 μ. για στέγη 
σε 12,05 μ. για την ανέγερση κλειστού Γυμναστηρίου κα¬ 
θόσον πρόκειται για κτίριο κοινής ωφελείας τυποποιημέ¬ 
νης κατασκευής τύπου ΤΙ Ια της Γ.Γ.Α. και το αιτούμενο ύ¬ 
ψος κρίνεται απαραίτητο για την ορθή λειτουργία του. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου Ο.Τ.Α. 

Κατά της απόφασης αυτής επιτρέπονται προσφυγές 
στον Υπουργό ΠΕ.ΧΩ.ΔΕ. μέσα σε 30 ημέρες από την η¬ 
μερομηνία δημοσίευσής της. 

Η απόφαση αυτή μαζί με το συνημμένο θεωρημένο από 
την Γ.Γ.Α. διάγραμμα κάλυψης να δημοσιευτεί στην Εφη¬ 
μερίδα της Κυβερνήσεως. 

Τρίπολη, 18 Σεπτεμβρίου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


1. Αρτιότητα - Ο*θ6ο>*>σιμά*τρ« _ 

ΤοοβότβΒο Ρρίσανα ίντός «*** ακβμούΔ-Δ. ΛΕΧΑΙΟΥ, ΑΜΜΟΥ ΑΧΣ ΟΥ-ΛΕΧΑΙΟΥ 
Ε ΟΚΟπΜου (ΑβΓΔΕΖΗ«ΚΛΑ) ■ «702.0· τ.μ 

Αρπο κα οκο&ΗΑ’νο Απόσταση αϊτό ΜΑοσοα > «00 

2. Κ*Α**<1 

κΑΜΜΙ Μ ΐιι μτ ιιβμΓνη 00 % χ 1.708,08 τ.μ ».2 221^1 - οτττρ. 


Γυμναστήριο (Μ*5*Μ,00>*< ν**2ΐ,00>*(«.Ταχβ.Τ0 ! Ττ*φ,*Ο*\ *0) χ 2 ♦ 

<6,66*7.60 / 2χ 1)· 1330.37*17,60*·*,00*6.52*6,02 ■ 1*76.00 τ.μ. 

»ν»Αο 1.47Μ0 < 1221.2· 141- ""τρ. 

1. Αόμηση 

βόμήΟή πτττρβττόμίνη 0.6 * 1702.0· τ μ ; ΑΜ1Ι# - Γττττρ- 
Μμηση ττρον»Λτοτ»οούμ(νιΐ 

Γυμναστήρβ : (36,*6ΰ*.·0Κ1.·β»ώ1.ΜΗ*. 7 ««.Τ0/2Κ2 40*1,40) *2 * 

(6.66*7.00 12κ 1) ■ 1330.37*37.8Ο*·*.0»*·,δ2*«,·2 ■ 1*78.00 τ.μ 

ΙΟναΑο 1-476,00 < 2-Μΐ,Μ τ.μ. ητπρ. 


; 12Λ μ-(μα0 μ* στίγη)· 1 ^ ϊπιιμιτιομΙνυιΛ' 


8. Ατταστάαυς σσό Ορια ΑΜς »* 2.50 μ 
6. Αφετηρία μέτρησης «*ών κ> τΛρ< ψμμΛ ίύοφος 






·»««>Γ ΛΟνβνΐ βΤΛ ι 

μ»β»·αΤ| «0*6 ΠΟΟΜ 




***" ή*4**#»> 

